
Text rozhodnutia
Súd: Krajský súd Bratislava Spisová značka: 11CoP/117/2013 Identifikačné číslo súdneho spisu: 1512205584 Dátum vydania rozhodnutia: 18. 09. 2013 Meno a priezvisko sudcu, VSÚ: JUDr. Katarína Štrignerová ECLI: ECLI:SK:KSBA:2013:1512205584.1 Uznesenie Krajský súd v Bratislave v právnej veci navrhovateľa: Y. X., L. XX.XX.XXXX, bytom N.-F. G. X/XXX, E., O. O., proti odporcom: X/ T. C., L.. XX.XX.XXXX, bytom D. X, J., 2/ maloleté dieťa: M. X., L.. XX.XX.XXXX, bytom D. X, J., o zapretie otcovstva k maloletému dieťaťu: M. X., L.. XX.XX.XXXX, zastúpený kolíznym opatrovníkom: Úrad práce, sociálnych vecí a rodiny Bratislava, so sídlom Vazovova 7/A, Bratislava a o odmene za tlmočenie, na odvolanie súdneho tlmočníka proti uzneseniu Okresného súdu Bratislava V zo dňa 09.01.2013, č.k. 20P 107/2012-48, jednohlasne (pomerom hlasov 3:0), takto r o z h o d o l : Uznesenie súdu prvého stupňa sa v napadnutej časti p o t v r d z u j e. o d ô v o d n e n i e : Napadnutým uznesením súd prvého stupňa priznal súdnemu tlmočníkovi I.. I. X. odmenu za tlmočenie zo slovenského jazyka do nemeckého jazyka a naopak na informatívnom výsluchu konanom dňa 07.12.2012 za 1 hodinu á XX,XX eur a vo zvyšku návrh zamietol. Upravil učtáreň súdu, aby vyplatila súdnemu tlmočníkovi odmenu po nadobudnutí právoplatnosti napadnutého uznesenia, zo štátnych finančných prostriedkov dôvodiac, že odmena za tlmočenie nebola účtovaná v súlade s ustanoveniami vyhlášky Ministerstva spravodlivosti SR č. 491/2004 Z.z., ktorou sa vykonáva zákon č. 382/2004 Z.z. o znalcoch a tlmočníkoch správne a primerane. Súdny tlmočník si uplatnil odmenu za tlmočenie za jednu hodinu vo výške XX,XX eur; v tejto časti bola odmena účtovaná správne a primerane, preto súd odmenu v tejto časti priznal tak, ako je uvedené vo výroku tohto rozhodnutia. Navyše požiadal súdny tlmočník o zvýšenie odmeny tlmočného o daň z pridanej hodnoty, avšak k vyúčtovaniu a ani na výzvu súdu nepredložil osvedčenie o registrácii subjektu pre DPH. Súd môže podľa § 16 ods. 2 vyhlášky Ministerstva spravodlivosti SR č. 491/2004 Z.z. o odmenách, náhradách výdavkov a náhradách za stratu času pre znalcov, tlmočníkov a prekladateľov zvýšiť tlmočné o daň z pridanej hodnoty, ak je tlmočník platiteľom dane z pridanej hodnoty. Nakoľko tlmočník nepredložil súdu osvedčenie o registrácii pre DPH, a navyše súd dokazovaním zistil, že tlmočník ani nie je subjektom, ktorý je platcom DPH, v časti tlmočného o zvýšenie odmeny o DPH súd tlmočné zamietol. Proti uzneseniu podal v zákonom stanovenej lehote odvolanie súdny znalec, domáhajúc sa, aby odvolací súd napadnuté uznesenie zmenil tak, že priznáva súdnemu. tlmočníkovi I.. I. X. aj DPH vo výške X,XX eur. Poukázal na to, že pod č. P.-/. zo dňa 7. decembra 2012 v súlade s ustanovením § 16 ods. 3 vyhlášky Ministerstva spravodlivosti SP č. 491/2004 Z.z. o odmenách, náhradách výdavkov a náhradách za stratu času pre znalcov, tlmočníkov a prekladateľov (ďalej len „vyhláška") predložil OS BA V vyúčtovanie tlmočného za tlmočenie na predmetnom pojednávaní z jazyka slovenského do jazyka nemeckého a naopak. Vo vyúčtovaní tlmočného č. P.-XX/XXXX okrem sumy XX,XX eur za tlmočenie za 1 hodinu na predmetnom pojednávaní na OS BA V vyúčtoval aj DPH vo výške 20% - X,XXX eur = X,XX eur. Prvostupňový súd nepriznal vyúčtovanú DPH vo výške X,XX eur z dôvodu, že nepreukázal povinnosť platiť DPH podľa osobitného predpisu. Nedopatrením nebola k vyúčtovaniu tlmočného č. P.-XX/XXXX priložená kópia osvedčenia o registrácii pre DPH, ktorú odvolateľ priložil k odvolaniu. Odvolací súd preskúmal vec v rozsahu a z dôvodov podaného odvolania (§ 212 ods. 1 O.s.p.), túto prejednal bez nariadenia odvolacieho pojednávania (§ 214 ods. 2 O.s.p.) a dospel k záveru, že odvolanie súdneho tlmočníka nie je dôvodné. Podľa § 16 ods. 2 vyhlášky Ministerstva spravodlivosti SR č. 491/2004 Z.z. o odmenách, náhradách výdavkov a náhradách za stratu času pre znalcov, tlmočníkov a prekladateľov, ak je znalec, tlmočník alebo prekladateľ platiteľom dane z pridanej hodnoty, zvyšuje sa znalečné a tlmočné určené podľa tejto vyhlášky o daň z pridanej hodnoty, ktorú je znalec, tlmočník alebo prekladateľ povinný platiť podľa osobitného predpisu. Z predmetného spisu je zrejmé, že súd ustanovil I.. I. X. za tlmočníka uznesením zo dňa 09.05.2012, č.k. 20P 107/2012-17 ako fyzickú osobu, nie ako právnickú osobu, pričom vyúčtovanie predložené prvostupňovému súdu dňa 12.12.2012 1 / predložil I.. I. X. ako fyzická osoba bez uvedenia registrácie DPH, aj napriek tomu, že si ju uplatnil. Z uvedeného dôvodu súd vyzval tlmočníka na doručenie fotokópie osvedčenia o registrácii DPH, v lehote 3 dní odo dňa doručenia výzvy, ktorá mu bola doručená dňa 28.12.2012. Okrem skutočnosti, že odvolateľ predložil prvostupňovému súdu fotokópiu osvedčenia o registrácii DPH oneskorene, t.j. 10.01.2013, tak z predloženého osvedčenia je zrejmé, že nie je vystavené na tlmočníka I.. I. X. ako fyzickú osobu, ktorá bola zapísaná do zoznamu tlmočníkov v súlade s ustanovením § 5 zákona č. 382/2004 Z.z. o znalcoch, tlmočníkoch a prekladateľoch, a teda v danom prípade neprichádzala do úvahy aplikácia ust. § 16 ods. 2 vyhlášky Ministerstva spravodlivosti SR č. 491/2004 Z.z. o odmenách, náhradách výdavkov a náhradách za stratu času pre znalcov, tlmočníkov a prekladateľov, keďže platiteľom dane z pridanej hodnoty podľa predloženého osvedčenia nie je ustanovený tlmočník, ale spoločnosť E., D..O..M.., so sídlom O. XXXX/X, XXX XX J., t.j. právnická osoba, ktorá nebola súdom ustanovená za tlmočníka. Ak teda prvostupňový súd dospel k záveru, že odvolateľ ako fyzická osoba nie je registrovaný ako platca DPH, a zároveň mu uplatňovanú DPH nepriznal, rozhodol vecne správne a odvolací súd z vyššie uvedených dôvodov napadnuté uznesenie súdu prvého stupňa potvrdil (§ 219 O.s.p.). Poučenie: Proti tomuto uzneseniu nie je odvolanie prípustné.

